google/wiki40b huggingface dataset:
Άλφα Ρομέο (Φόρμουλα 1)

Η παρουσία της Άλφα Ρομέο στη Φόρμουλα 1 έχει δύο πλευρές: κάποιες χρονιές συμμετείχε ως κατασκευάστρια με δικά της μονοθέσια, ενώ κάποιες άλλες προμήθευε με κινητήρες τις ομάδες άλλων κατασκευαστών.
Η ομάδα της Άλφα Ρομέο κυριάρχησε στις δύο πρώτες διοργανώσεις της Φόρμουλα 1 (1950, 1951), αναδεικνύοντας πρωταθλητές τους Τζουζέπε Φαρίνα και Χουάν Μανουέλ Φάντζιο, όμως η ιταλική κυβέρνηση (η εταιρεία τότε ήταν δημόσια) δεν συνέχισε τη χρηματοδότηση και η ομάδα διαλύθηκε.
Το 1979 η εταιρεία συμμετείχε και πάλι με δική της ομάδα στο παγκόσμιο πρωτάθλημα, αυτή τη φορά υπό τη σκέπη της Autodelta, όπως ονομαζόταν το αγωνιστικό τμήμα της, που συμμετείχε σε διοργανώσεις χαμηλότερου βεληνεκούς. Η απόπειρα απέφερε με πολύ πενιχρά αποτελέσματα, αφού τα μονοθέσια της Άλφα Ρομέο συνήθως δεν ολοκλήρωναν τον αγώνα ή τερμάτιζαν μεταξύ των τελευταίων. Καλύτερη σαιζόν της ήταν το 1983, όταν κατέλαβε την 6η θέση στο πρωτάθλημα κατασκευαστών. Μετά το 1985 αποσύρθηκε οριστικά, έχοντας μόλις 5 πόντιουμ και 2 pole positions σε επτά σαιζόν (και καμία πρωτιά).
Στο διάστημα μεταξύ των δύο παραπάνω περιόδων, η μητρική εταιρεία κατασκεύαζε κινητήρες επί παραγγελία για άλλες ομάδες. Πιο επιτυχημένη ήταν η συνεργασία με τη Μπράμπαμ, η οποία οδήγησε τον Νίκι Λάουντα σε δύο νίκες σε γκραν-πρι στο 1978. Τη δεκαετία του '80 δοκίμασε να επαναδραστηριοποιηθεί και σε αυτόν τον τομέα προμηθεύοντας την Οζέλλα, χωρίς ουσιαστικά αποτελέσματα.
Καρλ Γκέοργκ Γκούσταφ φον Βίλλισεν

Βιογραφία

Η καταγωγή του ήταν από την ευγενή οικογένεια των Βίλισσεν από το Βέττεραου. Πατέρας του ήταν ο Καρλ φον Βίλισσεν (1788-1873), μητέρα του η Αλμπερτίνε, το γένος Κέλλερ από τον οίκο των Κάντρεκ. Φοίτησε στην στρατιωτική σχολή του Βερολίνου και κατατάχτηκε ως σημαιοφόρος το 1837. Έλαβε μέρος στην επανάταση του 1848-1849. Προάχθηκε επανειλημμένα και έφτασε στα ανώτατα αξιώματα.
Βάσκο ντα Γκάμα (Κέιπ Τάουν)

Έδρα

Φυσική έδρα της ομάδας αποτελούσε το Πάροου Παρκ, χωρητικότητας 3.000 θεατών.
Αδριανός Γαλιώτος

Ο Αδριανός Γαλιώτος ήταν Έλληνας αγωνιστής οπλαρχηγός στην Ελληνική Επανάσταση του 1821. Ήταν αδελφός των επίσης οπλαρχηγών Παναγιώτη και Ηλία Γαλιώτου.
Κατά την εισβολή του Ιμπραήμ Πασά μαζί με τα αδέλφια του συγκρότησαν ενιαίο αμυντικό σώμα του οποίου και ηγούνταν.
Αλέξιος Μιχαήλοβιτς της Ρωσίας

Βιογραφία

Ήταν ο έκτος γιος του Μιχαήλ Νικολάεβιτς μεγάλου δούκα της Ρωσίας και της Καικιλίας-Αυγούστας (Όλγας Φεόντροβνας) των Τσέρινγκεν, κόρης του Λεοπόλδου μεγάλου δούκα του Μπάντεν. 
Εκπαιδευόταν ως αξιωματικός του Ναυτικού, όταν ασθένησε από φυματίωση και απεβίωσε το 1895 στη Σαν Ρέμο της Λιγουρίας, σε ηλικία 20 ετών.
Μαργαρίτα της Βραβάντης, κόμισσα του Λουξεμβούργου

Βιογραφία

Ήταν η πρώτη κόρη (1η από τον 1ο γάμο) του Ιωάννη Β΄ δούκα της Βραβάντης και της Μαργαρίτας των Νταμπιέρ , κόρης του Γκυ κόμη της Φλάνδρας.
Όταν η Μαργαρίτα απεβίωσε, το επόμενο έτος ο σύζυγός της έγινε βασιλιάς της Γερμανίας & της Ιταλίας.
Το ξεκαθάρισμα (ταινία, 1986)

Πλοκή

Η ταινία ξεκινά σε ένα απόμερο σπίτι, στο οποίο η Προστασία Μαρτύρων φυλά έναν μάρτυρα. Όμως, το σπίτι δέχεται επίθεση και σκοτώνονται όλοι, μαζί με αυτούς και ο γιος του Χάρι Σάνον, ο οποίος είναι ο φίλος του Τζόζεφ Μπρένερ, που αργότερα θα δεχτεί να μπει στη μαφία και να την καταστρέψει μετά από αίτημα του πρώτου.
Ως Μαρκ Καμίνσκι πλέον θα καταφέρει να μπει στη μαφία και να δουλεύει στο πλευρό του δεξιού χεριού (Πάολο Ρόκκα) του αρχηγού της μαφίας Λουίτζι Πατροβίτα. Παράλληλα, θα γνωριστεί και με μία γυναίκα, η οποία είναι μιλημένη να τον παρακολουθεί, γιατί το πρωτοπαλίκαρο του Πάολο Ρόκκα, δεν τον εμπιστεύεται. Οι φόβοι του θα επαληθευτούν όταν θα πάνε σε μία αποστολή να σκοτώσουν έναν αστυνομικό, ο οποίος τελικά είναι ο Χάρι, εκεί ο Μπρένερ θα σκοτώσει το πρωτοπαλίκαρο.
Στο τέλος της ταινίας ο Μπρένερ θα πάει στο γραφείο του Πατροβίτα και θα τους εξολοθρεύσει όλους, παίρνοντας έτσι εκδίκηση και για τον χαμό του γιου του Χάρι. Τέλος, θα δώσει κάποια χρήματα που κλέψανε, όσο ήταν ακόμα στη μαφία, στη γυναίκα που είχε γνωρίσει και θα της πει να φύγει. Στο τέλος η ταινία δείχνει τον Χάρι, ο οποίος μετά τη σφαίρα που είχε φάει από τους πυροβολισμούς προσπαθεί να περπατήσει, με τον Μπρένερ τελικά, παρά τις αντιρρήσεις του πρώτου, να τον βοηθά.
Μαρκί Πέρι

Κολλεγιακή καριέρα

Ο Μαρκί Πέρι τελείωσε το Λύκειο Πρόσσερ και στη συνέχεια, το 1999, σε ηλικία 18 ετών, εισήχθη στο Πανεπιστήμιο Σεντ Λούις, με τη μπασκετική ομάδα του οποίου, τους Σεντ Λούις Μπίλικενς, αγωνίστηκε για πρώτη φορά στο Κολλεγιακό πρωτάθλημα.
Ο Πέρι αποφοίτησε από το Πανεπιστήμιο του Σεντ Λούις το 2003, σε ηλικία 22 ετών.

Επαγγελματική καριέρα

Το 2003, λίγο καιρό μετά την αποφοίτησή του από το πανεπιστήμιο του Σεντ Λούις υπέγραψε το πρώτο του επαγγελματικό συμβόλαιο με τη Ροανόκι Νταζλ, ομάδα της Αμερικής, στην οποία παρέμεινε για μόλις ένα χρόνο.
Το 2004, ο Περί αποφάσισε να αφήσει για πρώτη φορά στην καριέρα του την Αμερική και να ταξιδέψει στην Ευρώπη με προορισμό την Ελλάδα και συγκεκριμένα τον Ολυμπιακό Πειραιώς έπειτα από εισήγηση του τότε προπονητή της ομάδας, Γιόνας Καζλάουσκας. Κατά τη διάρκεια της σεζόν 2004-05 ο Ολυμπιακός δεν κατάφερε να κατακτήσει κάποιο τίτλο με αποτέλεσμα την επόμενη σεζόν αρκετοί παίκτες να αποτελέσουν παρελθόν, με τον Πέρι να μην αποτελεί εξαίρεση.
Το 2005, ο Πέρι μεταπήδησε στην Ιταλία για λογαριασμό της Κάπο Ντ Ορλάντο, γνωστή και ως Ορλαντόνι Μπάσκετ, ενώ τον αμέσως επόμενο χρόνο άφησε την Ιταλία και ταξίδεψε στην Τουρκία προκειμένου να μεταγραφεί στη Μπανβίτσπορ.
Το καλοκαίρι του 2007 ταξίδεψε στη Ρωσία για λογαριασμό της ρωσικής ΤΣΣΚΑ Σαμάρα, ενώ ένα χρόνο αργότερα μεταπήδησε στην επίσης ρωσική Ζενίτ Αγίας Πετρούπολης. Με καμία από τις δύο ρωσικές ομάδες δεν κατάφερε να κατακτήσει κάπιο τίτλο.
Μέσα στο 2009, ο Πέρι μετεγγράφη στην ουκρανική Ντόνετσκ BC, ενώ κάποιους μήνες αργότερα επέστρεψε στην Τουρκία για λογαριασμό αυτήν τη φορά της Μπεσίκτας. Τη σεζόν 2010-11 αγωνίστηκε με την Ούνιον Ολύμπια, ομάδα της Σλοβενίας, με την οποία μάλιστα κατάφερε να κατακτήσει και ένα τίτλο. Ο λόγος για το Κύπελλο Σλοβενίας του 2011.
Την περίοδο 2011-12 αγωνίστηκε αρχικά με τη λετονική ΒΕΦ Ρίγα και στη συνέχεια με την ιταλική Μπιανκομπλού Μπολόνια.
Το 2012, ο Μαρκί Πέρι αποφάσισε να συνεχίσει την επαγγελματική του καριέρα στο Ισραήλ, αγωνιζόμενος με τη φανέλα της Ελιτζούρ Ασκελόν, στην οποία παρέμεινε για ένα χρόνο δίχως ωστόσο να καταφέρει να κατακτήσει κάποιο εγχώριο τίτλο.
Το 2013 αποφάσισε να επιστρέψει για τρίτη φορά στην καριέρα του στην Τουρκία, αυτή τη φορά για λογαριασμό της Ινστανμπούλ BSB. Στην ομάδα της Κωνσταντινούπολης αγωνίζεται μέχρι και σήμερα.

Διεθνείς συμμετοχές

Ο Μαρκί Πέρι ήταν μέλος της Εθνικής ομάδας καλαθοσφαίρισης των Ηνωμένων Πολιτειών της Αμερικής που συμμετείχε στο Αμερικανικό Πρωτάθλημα Καλαθοσφαίρισης του 2005. Ο Πέρι πραγματοποίησε συνολικά στο τουρνουά 8 συμμετοχές ενώ δεν κατάφερε να κατακτήσει κάποιο μετάλλιο καθώς η εθνική ομάδα των ΗΠΑ ηττήθηκε στο μικρό τελικό από την αντίστοιχη εθνική ομάδα της Βενεζουέλας με σκορ 83-93.
Αλίμονο στους νέους

Πλοκή

Η υπόθεση αποτελεί παραλλαγή του μύθου του Φάουστ και αφορά έναν ηλικιωμένο, τον Ανδρέα (Δημήτρης Χορν), που είναι διατεθειμένος να πουλήσει την ψυχή του στο διάβολο, προκειμένου να ξαναπάρει πίσω τη νιότη του. Η ευχή του δείχνει να πραγματοποιείται, όταν ο διάβολος ανταποκρίνεται στην επιθυμία του και τον κάνει έναν γοητευτικό, αλλά φτωχό τριαντάρη. Έτσι κατορθώνει να πλησιάσει και να κερδίσει αρχικά την καρδιά της Ρίτας (Μάρω Κοντού), μιας όμορφης νεαρής που εποφθαλμιά. Την νεαρή όμως διεκδικεί και ο επίσης ηλικιωμένος γείτονας και φίλος του, Αγησίλαος (Σπύρος Μουσούρης), ο οποίος στα νιάτα -πλέον- του Ανδρέα έχει να αντιπαρατάξει το γεγονός ότι είναι οικονομικά ευκατάστατος, κάτι που δείχνει να γέρνει την πλάστιγγα στην απόφαση της Ρίτας υπέρ του, μια απόφαση που στηρίζει και η κυρία Ελένη (Σμάρω Στεφανίδου), μητέρα της Ρίτας. Τη στιγμή που φαίνεται να χάνει το παιχνίδι, ο Ανδρέας ξυπνά και διαπιστώνει ότι όλα συνέβησαν στο όνειρό του ενόσω είχε αποκοιμηθεί στην πολυθρόνα. Σοφότερος πλέον, ο Ανδρέας αποφασίζει να συμβάλλει στην αποκατάσταση της Ρίτας με τον αγαπημένο της, τον νεαρό σοφέρ του (Ανδρέας Ντούζος), στηρίζοντας το ζευγάρι οικονομικά.
Μαρία Κασσαβέτη Ζαμπάκο

Νεαρή ηλικία

Η Κασσαβέτη ήταν κόρη του εύπορου αγγλοέλληνα εμπόρου Δημήτριου Κασσαβέτη (Demetrios Cassavetti) και της συζύγου του Ευφροσύνης, καθώς και ανιψιά του προξένου της Ελλάδας και εμπόρου Αλέξανδρου Κωνσταντίνου Ιωνίδη. Η Μαρία, μαζί με τις ξαδέρφες της, την Μαρία Σπαρτάλη και την Αγλαΐα Κορωνιού, ήταν γνωστές ως οι Τρείς Χάριτες (Three Graces) (απήχηση των Χαρίτων της ελληνικής μυθολογίας). Μετά τον θάνατο του πατέρα της και την κληρονομιά που της άφησε το 1858, μπορούσε πλέον να ζει άνετα και ανεξάρτητα.

Καλλιτεχνικό έργο

Αφιέρωση τον εαυτό της στην τέχνη· σπούδασε υπό τους Αλφόνς Λεγκρό (Alphonse Legros) και Ωγκύστ Ροντέν στο Παρίσι. Κατόπιν εργάστηκε ως γλύπτρια κατά την δεκαετία του 1880, και κάποια από τα έργα της -μετάλλια με κεφαλές νεαρών κοριτσιών- εκτίθενται στο Βρετανικό Μουσείο.
Συμμετείχε στην έκθεση της Βασιλικής Ακαδημίας του Λονδίνου το 1887 και σε αντίστοιχη έκθεση του 1889, καθώς και σε εκθέσεις στο Σαλόν του Παρισιού.
Ήταν γνώριμη στο καλλιτεχνικό κίνημα των Προραφαηλιτών για τα σκούρα κόκκινα μαλλιά της και την χλωμή επιδερμίδα της. Απεικονίστηκε ως μοντέλο από τους Έντουαρντ Μπερν - Τζόουνς, Τζέιμς Άμποτ Μακνήλ Ουίστλερ, και Ντάντε Γκάμπριελ Ροσέτι.

Προσωπική ζωή

Το 1860, ο συγγραφέας θαυμαστής της Τζωρτζ ντυ Μωριέ (George du Maurier) ανέφερε για αυτήν πως ήταν αγενής και απρόσιτη, ωστόσο διέθετε σπουδαίο ταλέντο και μια πραγματικά εξαίσια ομορφιά. Η Κασσαβέτη παντρεύτηκε έναν γιατρό ελληνικής καταγωγής από την Κωνσταντινούπολη με το επώνυμο Ζαμπακό(ς) , και απέκτησε έναν γιό και μια κόρη ζώντας μαζί του στο Παρίσι. Ωστόσο χώρισε με τον σύζυγο της λίγα χρόνια αργότερα, και μετακόμισε στο σπίτι της μητέρας της το 1866.
Ο ζωγράφος Έντουαρντ Μπερν - Τζόουνς την συνάντησε για πρώτη φορά το 1866, όταν η μητέρα της Κασσαβέτη του ανάθεσε να την ζωγραφίσει στο έργο με θέμα Έρως και Ψυχή (Cupid and Psyche). Σύντομα έπειτα, παρότι ο Τζόουνς ήταν παντρεμένος, ανέπτυξαν ερωτική σχέση η οποία διήρκεσε έως περίπου τον Ιανουάριο του 1869, και κατόπιν διατήρησαν φιλικές σχέσεις. Η σύζυγος του Τζόουνς, Τζωρτζιάνα Μπερν - Τζόουνς, δεν ανέφερε κάτι για την σχέση αυτή στα απομνημονεύματα της για τον Έντουαρντ, αν και υπάρχουν αναφορές για δυσκολία στην σχέση κατά το διάστημα 1868-1871. Το 1869, ο Έντουαρντ αποπειράθηκε να παρατήσει την σύζυγο του για την Κασσαβέτη, κάτι που θεωρήθηκε μεγάλο σκάνδαλο. Η Μαρία του πρότεινε να αυτοκτονήσουν μαζί λαμβάνοντας λαύδανο, κάτι που τελικά δεν συνέβη. Μετά τον χωρισμό τους, η Μαρία εξακολούθησε να αναπαριστάται από τον Έντουαρντ ως μορφή στα έργα του, με τη μορφή μάγισσας ή ξελογιάστρας, σε έργα όπως The Beguiling of Merlin (το ξελόγιασμα του Μέρλιν), καθώς και αμφιλεγόμενο Phyllis and Demophoön (Φυλλίς και Δημοφών). Μετά τα γεγονότα αυτά, ο κύκλος των οικογενειακών φίλων της οικογένειας Μπερν-Τζόουνς, τερμάτισε τις συναναστροφές με την Κασσαβέτη.

Μετέπειτα

Η Μαρία Κασσαβέτη πέθανε στο Παρίσι το 1914, και το σώμα της επιστράφηκε στο Λονδίνο ώστε να ταφεί στην οικογενειακή σαρκοφάγο στο ελληνορθόδοξο τμήμα του νεκροταφείου του δυτικού Νόργουντ, όπου τάφηκε με το οικογενειακό της επώνυμο Κασσαβέτη.
Σομαλικές βουλευτικές εκλογές (2016)

Βουλευτικές εκλογές διεξήχθησαν στη Σομαλία τον Οκτώβριο και τον Νοέμβριο του 2016. Η Άνω Βουλή ήταν να εκλεγεί στις 10 Οκτωβρίου, με την ψηφοφορία για την Κάτω Βουλή να διεξάγεται μεταξύ 23 Οκτωβρίου και 10 Νοεμβρίου 2016. Ήταν οι πρώτες εκλογές από το 1984, και το νεοεκλεγέν Κοινοβούλιο επρόκειτο να εκλέξει Πρόεδρο στις 30 Νοεμβρίου. Ωστόσο, οι προεδρικές εκλογές καθυστέρησαν και τελικά πραγματοποιήθηκε στις 8 Φεβρουαρίου 2017, οπότε εξελέγη πρόεδρος από τους βουλευτές και τους γερουσιαστές ο Μοχάμετ Αμπντουλάχι Μοχάμετ .
Η εξέλιξη του εμφυλίου πολέμου εμπόδισε τη διεξαγωγή εκλογών με πλήρη δικαιώματα ψήφου, και αντί αυτών των εκλογών έγινε μια έμμεση εκλογή με 14.025 αντιπροσώπους, οι οποίοι διορίζονται οι ίδιοι από τους μεγαλύτερους σε ηλικία της φυλής και εκλέγουν το Κοινοβούλιο.

Πλαίσιο

Η θητεία των μη αιρετών μελών του Κοινοβουλίου από την Κυβέρνηση της Σομαλίας, που ορκίστηκαν το 2012, ολοκληρώθηκε το 2016. Το 2012 μόνο 135 πρεσβύτεροι (μεγαλύτεροι σε ηλικία από τη φυλή) ήταν μέρος της εκλογικής διαδικασίας. Για τις εκλογές του 2016 ο αριθμός αυξήθηκε σε 14.025. περιορίζεται Παραχωρήθηκε περιορισμένο δικαίωμα ψήφου, καθώς το μοντέλο των εκλογών βασίστηκε στους πρεσβύτερους της φυλής και στους κοινοτικούς αντιπροσώπους και όχι σε λαϊκή ψήφο. Ο απεσταλμένος του ΟΗΕ στη χώρα προειδοποίησε ότι η al-Shabaab, θα προσπαθούσε να εκτροχιάσει τις εκλογές.

Εκλογικό σύστημα

Τα 54 μέλη της Άνω Βουλής εξελέγησαν από τις κρατικές συνελεύσεις.
Το 275 μέλη της Κάτω Βουλής εξελέγησαν από 14.025 αντιπροσώπους από διάφορες περιοχές της χώρας. Κάθε βουλευτής εκλέγεται από εκλεκτορικό σώμα που αποτελείται από 51 άτομα που διορίζονται από τους 135 πρεσβύτερους. Επί συνόλου 51 αντιπροσώπων, οι 16 έπρεπε να είναι γυναίκες, οι 10 από τη νεολαία της κοινότητας και τα υπόλοιπα 25 μέλη να ανήκουν στην κοινωνία των πολιτών. Από τους 275 βουλευτές, οι 69 επιλέχθηκαν στην Μπαϊντόα , ενώ το υπόλοιπο προέρχονταν από άλλες πόλεις.
Νέα Σάντα Κιλκίς

Εγκατάσταση Προσφύγων

Στην θέση της Νέας Σάντας προϋπήρχε ο οικισμός Βολοβότ, ο οποίος κατοικούνταν από Τούρκους που έφυγαν με την ανταλλαγή πληθυσμών του 1923, για να έρθουν στη θέση τους Πόντιοι πρόσφυγες που προέρχονταν κυρίως από την περιοχή της Σάντας, καθώς και από άλλες περιοχές όπως το Σταυρί, η Κρώμνη και τα Σούρμενα του Πόντου. Επίσης, στη Νέα Σάντα εγκαταστάθηκαν και πρόσφυγες από την Ανατολική Θράκη. Η τοποθεσία επιλέχτηκε από τους ίδιους τους πρόσφυγες, οι οποίοι έδωσαν στο νέο οικισμό την ονομασία Νέα Σάντα. Η οικοδόμηση του χωριού και η οριστικοποίηση της  μετεγκατάστασης των προσφύγων που κατοικούσαν προσωρινά στο Ραχμανλί ολοκληρώθηκαν το 1925, με την βοήθεια της Επιτροπής Αποκατάστασης Προσφύγων (ΕΑΠ).
Αρχικά η Νέα Σάντα υπαγόταν διοικητικά στον Νομό Θεσσαλονίκης και από το 1934 στον Νομό Κιλκίς.

Πορεία μέσα στο χρόνο

Αμέσως μετά την εγκατάστασή στην νέα τους πατρίδα, οι πρόσφυγες πέτυχαν με προσωπική εργασία την υδροδότηση του χωριού και μέχρι το 1927 είχαν κατασκευάσει Δημοτικό σχολείο καθώς και εκκλησία. Επίσης διακρίθηκαν για την φιλομάθειά τους. Το 1956 εγκαταστάθηκε στην περιοχή μονάδα του ελληνικού στρατού. Κατά τις επόμενες δεκαετίες αρκετοί κάτοικοι έφυγαν από τη Νέα Σάντα ως εσωτερικοί μετανάστες, ενώ τα τελευταία 15 χρόνια κατέφθασαν στο χωριό παλιννοστούντες από την πρώην ΕΣΣΔ.
Από το 1998 η Νέα Σάντα αποτελεί δημοτικό διαμέρισμα του Δήμου Γαλλικού. Αποτελεί μάλιστα το μεγαλύτερο χωριό του δήμου. Διαθέτει δύο  εκκλησίες, Δημοτικό Σχολείο, Νηπιαγωγείο, Βρεφονηπιακό σταθμό, ιατρεία του ΙΚΑ και του  ΟΓΑ, καθώς και Αστυνομικό Τμήμα. Άλλος ένας παράγοντας που βοηθά στην οικονομική ανάπτυξη της περιοχής είναι η ύπαρξη βιομηχανικής ζώνης. Η βιομηχανική ζώνη απασχολεί την πλειοψηφία του εργατικού δυναμικού της Νέας Σάντας ενώ μια μικρή μερίδα ασχολείται με τη γεωργία και την κτηνοτροφία. Με τη χάραξη του νέου αυτοκινητόδρομου Θεσσαλονίκης - Κιλκίς, το χωριό έχει προσελκύσει αρκετές οικογένειες από τη Θεσσαλονίκη, αυξάνοντας σταδιακά τον πληθυσμό του.
Οκτόμπερφεστ

Το Οκτόμπερφεστ (Oktoberfest) είναι το μεγαλύτερο παγκοσμίως λαϊκό πανηγύρι που λαμβάνει χώρα στο Μόναχο κάθε χρόνο στην πλατεία Τερέζινβισε της περιοχής Λούντβιχσφορστατ-Ίζαρφορστατ. Διαρκεί δύο εβδομάδες και λήγει το πρώτο Σαββατοκύριακο του Οκτωβρίου.
Καθιερώθηκε από το 1810, οπότε έγιναν μεγάλες γιορτές για το γάμο του πρίγκιπα της Βαυαρίας Λουδοβίκου Α'. Όλες οι ζυθοποιίες του Μονάχου προσφέρουν μπύρα στους επισκέπτες σε χαρακτηριστικές σκηνές χωρητικότητας 2-3.000 ατόμων. Τα τελευταία χρόνια σερβιτόροι και αρκετοί επισκέπτες φορούν τις παραδοσιακές βαυαρικές ενδυμασίες.

Ιστορία

Ο πρίγκιπας Λούντβιχ (1786-1868), βασιλιάς της Βαυαρίας ως Λουδοβίκος Α΄ για τα έτη 1825-1848, παντρεύτηκε την πριγκίπισσα Θηρεσία του Σαξ-Χιλντμπουργκχάουζεν στις 12 Οκτωβρίου 1810. Οι πολίτες του Μονάχου κλήθηκαν να παραστούν στις εκδηλώσεις που διοργανώθηκαν στους αγρούς μπροστά από Πύλες της πόλης για να γιορτάσουν το βασιλικό γεγονός. Τα χωράφια ονομάστηκαν Τερεζινβίζε ("λιβάδια της Θηρεσίας") προς τιμήν της πριγκίπισσας και από τότε έχουν κρατήσει αυτό το όνομα, παρόλο που οι ντόπιοι έχουν συντομεύσει το όνομα σε "Βισν". Οι ιπποδρομίες, σύμφωνα με την παράδοση του Σαρλαχρένεν του 15ου αιώνα, πραγματοποιήθηκαν στις 18 Οκτωβρίου για να τιμήσουν τους νεόνυμφους. Είναι ευρέως κατανοητό ότι ο Αντρέας Μίκαελ Νταλλ'Άρμι, υψηλόβαθμος της Εθνικής Φρουράς, πρότεινε την ιδέα. Ωστόσο, η προέλευση των ιπποδρομιών και το ίδιο το Οκτόμπερφεστ ενδέχεται να έχουν προέλθει από προτάσεις που προσέφερε ο Φραντς Μπαουμγκάρτνερ, αγωνιστής και λοχίας στην Εθνική Φρουρά. Η ακριβής προέλευση του φεστιβάλ και των ιπποδρομιών παραμένει αμφισβητούμενη. Ωστόσο, η απόφαση επανάληψης των ιπποδρομιώ, το θέαμα και οι εορτασμοί το 1811 ξεκίνησε την ετήσια παράδοση του Οκτόμπερφεστ.
Το εκθεσιακό κέντρο, το οποίο βρισκόταν εκτός της πόλης, επελέγη λόγω της φυσικής του καταλληλότητας. Ο λόφος Ζέντλινγκερ (σημερινό Τερεζινχόχε) χρησιμοποιήθηκε ως κερκίδα για 40.000 θεατές. Ο χώρος του φεστιβάλ παρέμεινε ανέπαφος εκτός από τη σκηνή του βασιλιά. Οι γευστικές δοκιμασίες των "δοκιμαστών", άλλων κρασιών και μπύρας πραγματοποιούνταν πάνω από τους επισκέπτες στα περίπτερα του λόφου. Πριν ξεκινήσει ο αγώνας, πραγματοποιούνταν παραστάσεις. Ακολούθησε ένας πολύ απαιτητικός αγώνας με 30 άλογα σε ένα μακρύ μονοπάτι μήκους 11.200 μέτρων. Το πρώτο άλογο που πέρασε τη γραμμή τερματισμού ανήκε στον Φραντς Μπαουμγκάρτνερ (ένας από τους υποτιθέμενους δημιουργούς του φεστιβάλ). Ο πρωταθλητής ιπποδρομιών και υπουργός Εξωτερικών Μαξιμίλιαν φον Μοντγκέλας παρουσίασαν τον Μπαουμγκάρτνερ με το χρυσό μετάλλιο του.
Θειοθειικό

Θειοθειικό (S₂O2−

3) (Thiosulfate ή thiosulphate) είναι ένα οξυανιόν του θείου.
Το πρόθεμα θειο- δείχνει ότι το θειοθειικό ιόν είναι θειικό ιόν με ένα οξυγόνο να έχει αντικατασταθεί από θείο. Το θειοθειικό έχει τετραεδρικό μοριακό σχήμα με συμμετρία C₃ᵥ. Το θειοθειικό εμφανίζεται στη φύση και παράγεται από συγκεκριμένες βιοχημικές διεργασίες. Αποχλωριώνει γρήγορα το νερό και είναι αξιοσημείωτο για τη χρήση του να διακόπτει τη λεύκανση στη χαρτοποιία. Το θειοθειικό είναι επίσης χρήσιμο στην τήξη ορυκτού αργύρου (silver ore), στην παραγωγή δερμάτινων αγαθών και στη βαφή υφασμάτων.
Το θειοθειικό νάτριο (Sodium thiosulfate), χρησιμοποιήθηκε πλατιά στη φωτογραφία για να σταθεροποιεί τα ασπρόμαυρα αρνητικά και στην εκτύπωση στο στάδιο ανάπτυξης· οι σύγχρονοι 'γρήγοροι' σταθεροποιητές χρησιμοποιούν θειοθειικό αμμώνιο (ammonium thiosulfate) ως άλας σταθεροποίησης, επειδή δρα τρεις με τέσσερις φορές πιο γρήγορα. Some bacteria can metabolise thiosulfates.

Σχηματισμός

Το θειοθειικό παράγεται από την αντίδραση του θειώδους ιόντος με στοιχειακό θείο και με ατελή οξείδωση των σουλφιδίων (οξείδωση του σιδηροπυρίτη). Το θειοθειικό νάτριο μπορεί να σχηματιστεί από αυτοοξειδοαναγωγή του θείου διαλυμένου σε υδροξείδιο του νατρίου (παρόμοια με τον φώσφορο).

Ονοματολογία

Το συστηματικό πρόσθετο όνομα κατά IUPAC είναι τριοξειδο-1κ³O-διθειικό(S—S)(2−), το όνομα του αντίστοιχου οξέος είναι διυδροξειδο-1κ²O-οξειδο-1κ¹O-διθειούχο(S—S). Το εξωτερικό θείο έχει αριθμό οξείδωσης (−II), ενώ το κεντρικό άτομο του θείου έχει αριθμό οξείδωσης (+VI).

Βιοχημεία

Το ένζυμο ροδανάση (rhodanase) καταλύει την αποτοξίνωση του κυανιδίου από θειοθειικό: CN⁻ + S₂O2−

3 → SCN⁻ + SO2−

3.
Το θειοθειικό νάτριο θεωρείται ως εμπειρική αντιμετώπιση για δηλητηρίαση από κυανίδιο, μαζί με υδροξοκοβαλαμίνη (hydroxocobalamin). Είναι πολύ αποτελεσματικό σε προνοσοκομειακό περιβάλλον, επειδή η άμεση χορήγηση από προσωπικό επειγόντων είναι απαραίτητη για να αντιστρέψει τη γρήγορη ενδοκυτταρική υποξία που προκαλείται από την παρεμπόδιση της κυτταρικής αναπνοής, στο σύμπλοκο IV.
Ενεργοποιεί την TST (θειοτρανσφεράση του θειοθειικού (thiosulfate sulfur transferase)) στα μιτοχόνδρια. Η TST σχετίζεται με την προστασία κατά της παχυσαρκίας και του διαβήτη τύπου II (που αντιστέκεται στην ινσουλίνη) .
Μοιρογνωμόνιο

Το μοιρογνωμόνιο είναι ένα όργανο μετρήσεως, που συνήθως κατασκευάζεται από διαφανές πλαστικό ή γυαλί και χρησιμοποιείται για τη μέτρηση γωνιών. Τα περισσότερα μοιρογνωμόνια μετρούν τις γωνίες σε μοίρες (°) και συνήθως είναι ημικυκλικά, υποδιαιρούμενα σε 180 ίσα διαστήματα. Υπάρχουν όμως και μοιρογνωμόνια που μετρούν τις γωνίες σε ακτίνια ή και βαθμούς.

Εφαρμογές και τύποι

Τα μοιρογνωμόνια χρησιμοποιούνται σε διάφορες εφαρμογές μηχανικού, αρχιτεκτονικού και τεχνικού σχεδιασμού, αλλά ίσως η συχνότερη χρήση τους είναι σε μαθήματα γεωμετρίας στα σχολεία.
Υπάρχουν και προηγμένοι τύποι μοιρογνωμονίου, όπως ο τύπος με έναν ή δύο κινητούς βραχίονες (bevel protractor), που με την περιστροφή τους βοηθούν να μετρηθεί η γωνία καλύτερα. Για μεγαλύτερη ακρίβεια, ο βραχίονας φέρει σε κάποια μοντέλα κλίμακα βερνιέρου.
1255 Σίλοβα

Φυσικά χαρακτηριστικά

Η μέση διάμετρος της Σίλοβα εκτιμάται σε 32,52 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,1389. Η Σίλοβα περιστρέφεται γύρω από τον εαυτό της μία φορά κάθε 29 ώρες και 32 λεπτά, μια αργή περιστροφή για αστεροειδή.
Εέρστε Ντιβίζιε 2012-13

Play Offs

Η Ρόντα και η Φένλο συμμετείχαν στα Play Offs, επειδή τη σεζόν 2012-13 τερμάτισαν στην 16η και 17η θέση αντίστοιχα.
Μάχη του Ρίμνικ

Γεγονότα

Μετά την νίκη στις Φοκσάνες, ο Ποτιόμκιν μετέφερε τις κύριες δυνάμεις του ρωσικού στρατού στις Μπεντέρες. Την ίδια ώρα, οι Τούρκοι με αρχηγό τον Γιουσούφ-πασά και 220.000 στρατιώτες άρχισαν να πλησιάζουν τις Φοκσάνες, όπου βρισκόταν το σώμα των Αυστριακών, το οποίο έστειλε σώμα στα ανατολικά του Προύθου για την αποδιοργάνωση των Ρώσων. Ο Σουβόροφ δέχθηκε να βοηθήσει και αφού αυτός και το σώμα του διήνυσαν 100 χιλιόμετρα σε 2-3 μέρες, ενώθηκε με τους Αυστριακούς.

Μάχη και απώλειες

Στις 11 (22) Σεπτεμβρίου 1789, ο Σουβόροφ με 25.000 στρατιώτες, παρά τις τετραπλάσιες (100.000 στρατιώτες) δυνάμεις των Τούρκων, πέρασε τον ποταμό Ρίμνικ και επιτέθηκε στους Τούρκους. Η μάχη του Ρίμνικ διήρκεσε 12 ώρες, και οι Τούρκοι έχασαν 20.000 στρατιώτες ενώ οι Ρώσοι και οι Αυστριακοί 600 στρατιώτες. Για την νίκη στο Ρίμνικ ο Σουβόροφ έλαβε από την Αικατερίνη Β' το τίτλο του κόμη του Ρίμνικ και το Τάγμα του Αγίου Γεωργίου Α' Τάξης, καθώς επίσης το τίτλο του κόμη της Αυστριακής Αυτοκρατορίας.
Discovery Channel

Το Πρόγραμμα

Το δημοφιλέστερο πρόγραμμα του Discovery Channel σήμερα είναι το Shark Week (εβδομάδα Καρχαριών), το οποίο έχει σχέση με τους καρχαρίες. Η εκπομπή Deadliest Catch, σχετίζεται με την αλιεία καβουριών στη θάλασσα του Bering Sea, και επίσης οι δημοφιλής εκπομπές για την επιστήμη MythBusters και How It's Made. Το τηλεπαιχνίδι ερωτήσεων Cash Cab και το Man vs Wild που δείχνει πώς ένας άνθρωπος μπορεί να επιβιώσει στη φύση. Ο Christopher Lowell κέρδισε ένα βραβείο Emmy το 2000 για την εκπομπή του Christopher Lowell Show, η οποία προβλήθηκε στο Discovery Channel την περίοδο 1998-2001.
Ναουρού Μπβιέμα

Το Ναουρού Μπβιέμα (Ναουρού Πατρίδα μας) γράφτηκε από την Μάργκριτ Χέντρι. Μελοποιήθηκε από τον Λόρενς Χένρι Χικς (Laurence Henry Hicks) και έγινε επίσημα εθνικός ύμνος του Ναουρού το 1968.

Ναουρικό κείμενο

Nauru bwiema, ngabena ma auwe.

Ma dedaro bwe dogum, mo otata bet egom.

Ajin ngago bwien okor, ama bagadugu

Epoa ngabuna ri nan orre bet imur.

Ama memag ma nan epodan eredu won engiden,

Miyan aema ngeyin ouge,

Nauru eko dogin!

Ελληνική μετάφραση

Ναουρού, πατρίδα μας. Χώρα, που τόσο αγαπάμε.

Όλοι προσευχόμαστε για σένα και δοξάζουμε το όνομά σου.

Έγινες πατρίδα των προγόνων μας

που θα είσαι και για τις μελλοντικές γενιές.

Τραγουδούμε μαζί να τιμήσουμε την σημαία σου.

Και όλοι μαζί πανηγυρίζουμε και λέμε:

Αιώνιο Ναουρού!
Βλέπε και: Κατάλογος εθνικών ύμνων